Sylvester János

Sylvester János (kevésbé ismert nevén Erdősi János) (Szinérváralja, 1504 körül – ? , 1551 után) humanista tudós, bibliafordító, a magyar esszéirodalom megteremtője.

Életpályája 
1526–1527-ben Krakkóban tanult és a magyar burzában élt, itt ismerkedett meg Erasmus eszméivel. 1529-ben, majd 1534 őszétől 1536-ig Wittenbergben tanult. 1534-ben került Nádasdy Tamás szolgálatába, az ő sárvári birtokain, az ottani iskolában tanított, egyúttal a Nádasdy alapította nyomdát vezette. 1543 végéig maradt Újszigeten. 1543 végétől vagy 1544 elejétől a bécsi egyetemen előbb a héber, később a görög nyelv tanára volt.

Főbb művei

Nyelvtana 

    Neanesi [= Sárvár-Újsziget]. 1539. – Új kiadása angol nyelvű bevezetővel és jegyzetekkel: 
Rudimenta grammatices Donati... Autore Christoforo Hegendorphino [Dévai Biró Mátyás]; fakszimile szöveggond. Molnár József /  Sylvester János: Grāmatica Hvngarolatina in usum puerorū recēs scripta loanne Syluestro Pannonio autore / Orthographia Vngarica...; ELTE, Bp., 1977 (Fontes ad historiam linguarum populorumque uraliensium)
Sylvester János az első magyar nyelvtan szerkesztője, a magyar nyelv tudatos művelője volt. Vele kezdődik a magyar nyelvtantudomány és a törekvés az egységes helyesírásra.

Sylvester helyesírása a következő módon tér el a maitól:

   e, i előtt
   magánhangzó előtt
   magánhangzó után
   ſ (hosszú s) összevonva a ß ligaturában levő ʒ alsó részével

Ez a helyesírás nem jelöli a hosszúságot a magánhangzóknál, a rövid változattól másképp hangzó á és é kivételével. A mássalhangzók hosszúságát pedig a mai helyesíráshoz hasonlóan a betű kettőzésével, digráf esetén az első betű diakritikus jel nélküli kettőzésével jelöli (például iecćziſit = jeddzísít „jegyzését”).

Észrevehető ezen az utóbbi példán, valamint sok hasonló példán (feijr = fejír „fejér”, ßotiuoͤk = szótivök „szótövëk”, stb.), hogy Sylvester az ifjúkora erősen i-ző nyelvjárását írja le és használja következetesen még az eltérő sárvári magyar nyelvi környezetben is: nem célja a magyar nyelv egységesítése.

Az Újszövetség fordítása 
 
 Új Testamentum. Ford. Sylvester János. Újsziget: Abádi Benedek. 1541. – Fakszimile kiadása Varjas Béla gondozásában és kísérő tanulmányával: 
Sylvester János készítette el az első teljes, korszerű, tudományos kritikát kiálló magyar Újszövetség-fordítást, amely az első hazai nyomdában készült magyar nyelvű könyvünk (kiadta Abádi Benedek).

A legjelentősebb, az Erasmus szövege nyomán készült Újszövetség-fordítást Sylvester filológiai kritikával ellenőrizte, és igyekezett az eredeti gondolatot szabatosan tolmácsolni. Bár felhasználta az Újszövetség régi magyar fordítását, az eredeti görög szöveget vette alapul. Az egyes evangéliumok összefoglalását disztichonokban adta, s szintén disztichonokban írta könyvének a magyar néphez szóló ajánlását is, elsőnek alkalmazva nyelvünkön az időmértékes verselést.
Munkásságával új fejezetet nyitott a magyar fordításirodalom fejlődésében, valamint a magyar stilisztika, filológia történetében is.

Esszék 
Magyarországon az esszé műfajának megteremtője Sylvester János volt, vele kezdődik a magyar értekező próza. Ő írt először magyarul esszéket, valamivel azelőtt, hogy Michel de Montaigne (1533–1592) Franciaországban kitalálta az esszét mint műfajelnevezést.

Művei 
 Disputatio historico politica de origine, incrementis et variis rerum publicarum mutationibus / quam . . . sub praesidio . . . Georgii Hornii ... publico examini disquirendum subjicit Joannes Sylv. Püspökius, Ungarus. Leiden, 1655
Sylvester János latin-magyar nyelvtana; ford. C. Vladár Zsuzsa; Magyar Nyelvtudományi Társaság, Bp., 1989 (A Magyar Nyelvtudományi Társaság kiadványai)
Grammatica Hungarolatina. Sárvár, 1539; tan. Szörényi László, fakszimile szöveggond. Kőszeghy Péter; hasonmás kiad.; Akadémiai, Bp., 1989 (Bibliotheca Hungarica antiqua)
Grammatica Hungarolatina; szerk., bev., jegyz. Bartók István; kritikai kiad.; Akadémiai–Argumentum, Bp., 2006 (Bibliotheca scriptorum medii recentisque aevorum)

Jegyzetek

Kapcsolódó szócikk 
 Esszé

További információk 
 Uy Testamentum, Vyszighet, 1541
 A magyar irodalom története – Sylvester János, mek.oszk.hu
Révész Imre: Erdősi János magyar protestáns reformátor, különös tekintettel némely magyar tudósok balvéleményére; Városi Ny., Debrecen, 1859
Sebald Heyden: Heyden Sebald gyermeki beszélgetéseinek latin-magyar szövege 1531-ből. Adalék Sylvester János irodalmi működéséhez; bev., jegyz. Dézsi Lajos; Athenaeum Ny., Bp., 1897
A két legrégibb magyar nyelvű nyomtatvány. Adalék Sylvester János működéséhez; bev. Melich János; Magyar Nyelvtudományi Társaság, Bp., 1912 
Balázs János: Sylvester János és kora; Tankönyvkiadó, Bp., 1958
Téglásy Imre: A nyelv- és irodalomelmélet kezdetei Magyarországon. Sylvester Jánostól Zsámboky Jánosig; Akadémiai, Bp., 1988 (Humanizmus és reformáció)
Fónyad Pál: Sylvester János Bécsben; Sylvester János Könyvtár, Sárvár, 1995
"Ídes az hazának szerelme". Tiszteletadás Sylvester Jánosnak; szerk. Pallósiné Toldi Márta; Berzsenyi Dániel Könyvtár, Szombathely, 2004
Bartók István: "Nem egyéb, hanem magyar poézis". Sylvester János nyelv- és irodalomszemlélete európai és magyar összefüggésekben; Universitas, Bp., 2007 (Klasszikusok)

Magyar nyelvészek
Magyar Biblia-fordítók
Magyar hebraisták
Magyar tudományos írók
Magyar–lengyel kapcsolatok
Szinérváraljaiak
Sárváriak
16. századi magyarok
Az 1500-as években született személyek
Az 1550-es években elhunyt személyek
Magyar reneszánsz gondolkodók